VEGA præsenterer og Live Nation
**Franske disco-vibes sætter ild i fødderne**
*Den 15. november inviterer L'Impératrice* *dig med på en nostalgisk rejse tilbage til halvfjerdserne til en mytisk klub kun oplyst af discokugler og glitter.*

Det franske pop- og disco band L'Impératrice blev dannet i Paris tilbage i 2012. Sekstetten har lige siden kickstartet fortryllende dansefester med deres ørefængende, fransksprogede hits.

Keyboardspilleren Charles de Boisseguin dannede bandet, da han savnede de mere organiske, disco-funderede lyde og grooves, i en tid hvor den parisiske musikscene blev domineret af elektroniske kunstnere.

Trommeslageren Tom Daveau og bassisten David Gaugué er hjørnestenene i det insisterende og fremdrevne groove. To keyboardspilere og en guitarist slutter sig til dem og tilføjer fortryllende melodier spillet på vintageudstyr.

L'Impératrice udgav tidligere i år den charmerende single ”FOU”. Singlen er blevet indspillet i samarbejde med produceren Renaud Letang (Feist, Franz Ferdinand, Charlotte Gainsbourg).

L'Impératrice fik deres store gennembrud med deres tredje ep, *Odysssée*, fra 2015, hvor den eminente jazzsangerinde, Flore Benguigui var blevet en del af gruppen. Herefter turnerede de intensivt i tre år, hvor de bl.a. spillede shows i Indien og USA.

Disco og funk vender tilbage til storhedstiden, når L'Impératrice skruer helt op for festlighederne i Lille VEGA den 15. november.

 **Fakta om koncerten**
L'Impératrice (FR)
Mandag den 15. november, 2021 kl. 20.00
Lille VEGA, Enghavevej 40, 1674 København V
Billetpris 225 kr. + gebyr
Billetsalget starter i dag via vega.dk, Live Nation og Ticketmaster